En gasledning på Onsildgade i Hobro blev torsdag eftermiddag blevet gravet over. Gassen var ikke antændt, men nærliggende veje i vindretningen blev afspærret, indtil faren var drevet over, oplyste Nordjyllands Beredskab tidligere torsdag på Twitter. Beredskabet fik meldingen om overgravningen klokken 14.37. Nordjyllands Politi skrev på Twitter, at gasledningen er gravet over ved Onsildgade 15, og at redning og politi var på stedet. - Der er ikke målt udslip af gas i området. Borgerne tæt på Onsildgade er kontaktet eller forsøgt kontaktet med besked om at forblive i deres boliger og lukke døre og vinduer, lød det fra Nordjyllands Politi. En beboer i området fortalte til TV2 Nords reporter på stedet, at det slet ikke var til at holde ud at være i nærheden af hendes hjem, fordi der lugtede kraftigt af gas. Kort før klokken 16.30 blev afspærringen ophævet, oplyser Nordjyllands Politi. Gasledningen blev ved et uheld gravet over i forbindelse med kloakarbejde på stedet.

Referat:
Nordjyllands Beredskab rykkede torsdag eftermiddag ud til en overgravet gasledning i Hobro.